Gabriela Firea a deschis miercuri conferința de prezentare a candidatului comun al coaliției PSD-PNL pentru București, Cătălin Cîrstoiu. Aceasta a declarat că interesul comun al coaliției este ca în București "să nu ne mai fie rușine pentru că este mizerie, pentru că oamenii trăiesc în frig, pentru că nu pot merge în parcuri cu proprii copii":
"Am fost foarte preocupată să mă informez cu motivele pentru care oamenii sunt fericiți în anumite orașe ale lumii și din păcate nefericiți în alte orașe.
Oamenii cei mai mulțumiți de felul în care trăiesc, de felul în care se raportează la autorități, de felul cum viața lor se îmbunătățește în fiecare zi, sunt aceea care vin din țări și orașe care pun foarte mari accent pe viața fiecărui individ, indiferent că locuiește la periferie, la centru, în cartier vechi sau în cartier nou și oameni care trăiesc în orașe în care se iau măsuri foarte bune pentru mediu și viața le este ușurată, stresul urban este redus și se stabilește un echilibru echitabil între viața de familie și viața profesională, prin reducerea stresului urban.
Sunt convinsă că ideile noastre ca echipă vor fi preluate de noua echipă care va lucra în această nouă formulă pentru susținerea candidatului nostru comun, de asemenea pentru câștigarea Primăriei Capitalei, a primăriilor de Sector și le mulțumesc mult primarilor de sector care au participat la această întâlnire tehnică de lucru li vor fi în continuare aproape de noi toți pentru că avem un singur scop, interesul nostru comun, cred sper acesta a fost și al meu, nu a fost să ocupăm o funcție, un fotoliu, un scaun.
Am mai fost, vom mai fi în astfel de poziții publice. Interesul nostru comun a fost acela ca în București să nu ne mai fie rușine pentru că este mizerie, pentru că oamenii trăiesc în frig, pentru că nu pot merge în parcuri cu proprii copii decât în cele administrate de Primăriile de sector, pentru că celelalte multe ale Primăriei Capitalei sunt insalubre, nu există siguranța și securitatea cetățeanului în școli".